Gar tiwsatin yettwasnen di tsekla timawit, ad naf inzan i yesɛan azal deg tmetti taqbaylit acku mačči d menwala i ten-id-yeğğan , d win iwezznen awal meqqbel ad tid-inin d wid iferrun timsal n tmetti, acku frurin-d seg tirmit n umdan deg tudert-is n yal ass, imi ad naf inzi yettlal-d seg wallaɣ n wid yetmaḥnen, d wid yessufuɣen awal seg imeḍruyen n yal ass, acku inzi yettwarfed si ljerḥ d lqerḥ iḥuzen amdan, ɣef wanct-a inzan d timsirin d ilugan s wacu i teddun leqbayel deg tudert-nsen, ɣef waya inzan uɣen adeg meqqer di tmetti taqbaylit, xas akken inzi wezzil maɛna anamek-is meqqer, yesɛa azal am netta, am lesnaf nniḍen n tsekla.